
CONSILIUL LOCAL AL
MUNICIPIULUI FOCŞANI

HOTĂRÂRE

     Pentru  modificarea şi completarea  art.1 (1) din Hotărârea Consiliului Local al 
                  Municipiului Focşani nr.129/2011 privind acordarea unui premiu în valoare 
                  de 2.500 lei brut, persoanelor care împlinesc 100 de ani, cu domiciliul în 
                  Municipiul Focşani

                 Consiliul Local al Municipiului Focşani, Judeţul Vrancea, întrunit în şedinţa ordinară;
       	- analizând Proiectul de hotărâre iniţiat de Primarul Municipiului Focşani, raportul comun al Direcţiei resurse umane şi coordonare unităţi subordonate şi Direcţiei economice, înregistrat la nr. 21995/28.03.2017 prin care se propune modificarea şi completarea  art.1(1) din Hotărârea Consiliului Local al Municipiului Focşani nr. 129/2011 privind acordarea unui premiu în valoare  de 2.500 lei brut, persoanelor care împlinesc 100 de ani, cu domiciliul în Municipiul Focşani şi avizul favorabil al Comisiei de buget şi administraţie publică;
	- în baza  art. 36 alin. (1) alin.(2) lit.b) şi alin.(4) lit. a)  în temeiul art. 45 alin. (1) din Legea nr. 215/2001  privind administraţia publică locală, republicată, cu modificările şi completările ulterioare;
HOTĂRĂŞTE:

           Art. I. Modificarea şi completarea  art.1(1) din Hotărârea Consiliului Local al Municipiului Focşani nr. 129/2011 privind acordarea unui premiu în valoare  de 2.500 lei brut, persoanelor care împlinesc 100 de ani, cu domiciliul în Municipiul Focşani, care va avea următorul cuprins:
  		 „Art. 1. (1) Se aprobă acordarea unei diplome de longevitate  “UN  SECOL  DE  EXISTENŢĂ ” şi a unui premiu în valoare  de 2.500 lei brut, persoanelor care au vârsta de peste 100 de ani inclusiv şi celor care vor împlini vârsta de 100 de ani, cu domiciliul în Municipiul Focşani. Concomitent cu premierea se vor acorda flori în valoare de maximum 50 lei pentru fiecare persoană”.
            Art. II. Prezenta   hotărâre   va  fi  comunicată  de  către  Serviciul administratie publica locală, agricultură, cadastru, compartimentelor, birourilor, serviciilor şi Primarului Municipiului Focşani, care va asigura executarea acesteia  prin Serviciul administraţie publică locală, agricultură, cadastru, Direcţia resurse umane şi coordonare
unitati subordonate şi Direcţia economică.

PREŞEDINTE DE ŞEDINŢĂ,                                        Contrasemnează,
       Marius Eusebiu  Iorga                      SECRETARUL MUNICIPIULUI FOCŞANI
                                                                                    Eduard Marian  Corhană 
                                                                                                                                            
Municipiul Focsani, 28 martie 2017 

